[bookmark: _GoBack]Процедура за отлагане от задължително обучение в  първи клас по време, и след приключване, на извънредното положение в страната
Нормативни основания: чл. 190, ал. 3 т. 9 от Закона за предучилищното и училищното образование и чл.139 от Наредбата за приобщаващото образование.
      Отлагането от задължително обучение в първи клас е правна възможност, за която могат да постъпват заявление от родители/законен представител на деца, за които предстои такова обучение през учебната 2020/2021 година. 
       Решенията за одобрение или неодобрение на отлагането от първи клас, се вземат от директора на РЦПППО, след представен доклад с предложение от Регионалния екип, 
                                                                                                      в срок до 30 юни всяка година. 
      Необходимите документи са: 
    1.   Заявление за отлагане от задължително обучение в първи клас
    2.   Протокол от лекарска консултативна комисия
    3. Удостоверението за задължително предучилищно образование с препоръки за включването на детето в допълнителна подкрепа за личностно развитие 
    4. Други документи с информация за детето, включително от изследвания и консултации (ако има такива). При наличие на някои от посочените документи в служебното досие на детето, ако е ползвало до този момент допълнителна образователна подкрепа, то те могат да се използват служебно от регионалния екип.
     Поради обявените мерки по време на извънредното положение в страната е възможно родителите да подават такива заявления по електронен път, като за тази цел попълват заявление, свалено от сайта на регионален център – област Кърджали.
    Останалите документи не се изпращат по имейл заедно със заявлението. Предоставят се на хартиен носител с препоръчано писмо или куриер, а при невъзможност - на място в РЦПППО - област Кърджали, след приключване на извънредното положение.
     След постъпването на заявлението, представител на регионалния екип, определен от директора на регионалния център за подкрепа на процеса на приобщаващото образование, се свързва с подалия заявлението родител или законен представител на детето и изяснява причините за искане на отлагането, както и дали са налични необходимите документи, изискващи се при тази процедура, както и за датата и начина, по който ще бъде извършена. 
      При липсващи документи на родителите се указва срок, в който да ги предоставят след приключване на извънредното положение.
      В резултат на създаденото извънредно положение, тази година се допуска компромисно изчакване, чрез което след приключване на процедурата, директорът на регионалния център за подкрепа на процеса на приобщаващо образование може да издаде заповед за отлагане от задължително обучение в първи клас на дете, но с подусловие – да бъдат предоставени допълнително липсващите документи или други извънредни обстоятелства.
     Директорът на регионалния център за подкрепа на процеса на приобщаващо образование пуска заповед за отлагането на детето от задължително обучение в първи клас и уведомява родителя с писмо за взетото окончателно решение.
     Важно!!!  
     Родителят от своя страна, след получаване на писмото за отлагане на детето му от задължителното обучение в първи клас, го представя на директора на ДГ или училището, в чиито ПГ на образователната институция, иска детето му да бъде записано за учебната 2020/2021 година.

